Okresná prokuratúra Nové Zámky 
F. Rákocziho 15, 940 44 Nové Zámky 1 	

Sp. zn. : 1 Pv 395/13/4404	Nové Zámky, 29.5.2015
EEČ : 2-33-48-2015

U Z N E S E N I E

Trestná vec:	obvinený XXXXX  
Prečin:	Pytliactvo podľa § 310 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Nové Zámky
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Nové Zámky zo dňa 29.5.2015, spisová značka 1 Pv 395/13/4404, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 20.05.2013 o 13.40 h v chatovej oblasti XXXXX na XXXXX kanáli v rybárskom revíri č. XXXXX v katastri mesta XXXXX bez povolenia lovil ryby jednou drevenou udicou na plavák.

Uznesením prokurátora Okresnej prokuratúry Nové Zámky zo dňa 29.5.2015, spisová značka 1 Pv 395/13/4404, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Prokurátor Okresnej prokuratúry Nové Zámky svojím uznesením z 15.07.2013 podľa § 216 odsek 1 Trestného poriadku podmienečne zastavil trestné stíhanie proti obvinenému XXXXX pre prečin pytliactva podľa § 310 odsek 1 Trestného zákona. Tohto prečinu sa dopustil tak, že dňa 20.05.2013 o 13.40 h v chatovej oblasti XXXXX na XXXXX kanáli v rybárskom revíri č. XXXXX v katastri mesta XXXXX bez povolenia lovil ryby jednou drevenou udicou na plavák.
	Týmto svojím uznesením prokurátor Okresnej prokuratúry Nové Zámky určil obvinenému skúšobnú dobu na 1 rok. Toto uznesenie nadobudlo právoplatnosť dňa 29.07.2013.
	Po uplynutí uvedenej skúšobnej doby som vyžiadal na obvineného z Okresného riaditeľstva PZ Nové Zámky, Odboru poriadkovej polície, Obvodného oddelenia PZ Štúrovo výpis z Ústrednej evidencie priestupkov MV SR a z Generálnej prokuratúry Slovenskej republiky odpis registra trestov.
	Vo výpise z Ústrednej evidencie priestupkov MV SR z 26.05.2015 obvinený XXXXX za obdobie od r. 2013 záznam nemá. V odpise registra trestov z Generálnej prokuratúry Slovenskej republiky má síce 5 záznamov, naposledy však z 15.07.2013 práve v súvislosti s horeuvedeným podmienečným zastavením trestného stíhania.
	Tieto skutočnosti nasvedčujú tomu, že obvinený XXXXX sa v skúšobnej dobe podmienečného zastavenia trestného stíhania nedopustil žiadneho trestného činu a ani len priestupku. Preto konštatujem, že sa v tejto skúšobnej dobe osvedčil.
	Podľa § 217 odsek 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.
	Podľa § 217 odsek 4 Trestného poriadku právoplatnosťou uznesenia o tom, že sa obvinený osvedčil, alebo uplynutím lehoty podľa odseku 2 nastávajú účinky zastavenia trestného stíhania podľa § 9 odsek 1 písmeno e) tohto zákona, podľa ktorého trestné stíhanie nemožno začať, a ak už bolo začaté, nemožno v ňom pokračovať a musí byť zastavené, ak ide o osobu, proti ktorej sa skoršie stíhanie pre ten istý skutok skončilo právoplatným rozsudkom súdu alebo bolo právoplatne zastavené, podmienečne zastavené a obvinený sa osvedčil alebo sa skončilo schválením zmieru a zastavením trestného stíhania, ak rozhodnutie nebolo v predpísanom konaní zrušené.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Štefan Vízi
prokurátor